**Ministru kabineta noteikumu „Noteikumi par valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu sarakstu, ap kuriem nosakāmas aizsargjoslas, to platumu un tajās nosakāmajiem ierobežojumiem būvju celtniecībā” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Aizsargjoslu likuma 21.panta ceturtā daļa un 50.panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta noteikumi nodrošinās valsts aizsardzībai domāto navigācijas tehnisko līdzekļu un militāro jūras novērošanas tehnisko līdzekļu pilnvērtīgu un drošu izmantošanu un atbilstoši to militāri operacionālajiem uzdevumiem, tehniskajai uzbūvei un specifiskajai ģeogrāfiskajai (reljefa) atrašanās vietai paredzēs konkrētu ekspluatācijas aizsargjoslu platumu un tajās nosakāmos samērīgos ierobežojumus. Šo aizsargjoslu platumu un tajās nosakāmos ierobežojumus paredzēts noteikt, pamatojoties uz Aizsargjoslu likuma 35. un 50.panta tiesisko regulējumu un valsts aizsardzībai domātajiem navigācijas tehniskajiem līdzekļiem un militārajiem jūras novērošanas tehniskajiem līdzekļiem nepieciešamām (redzamības) zonām, kas savukārt ir noteiktas, pamatojoties uz Nacionālo bruņoto spēku izvirzītajiem valsts jūras akvatorijas un gaisa telpas kontroles, aizsardzības un neaizskaramības nodrošināšanas kritērijiem un katras konkrētās tehniskās iekārtas lietošanas (atšķirīgo) tehnisko specifikāciju.Aizsargjoslu likums nosaka, ka uz sauszemes valsts aizsardzības vajadzībām paredzētajiem navigācijas tehniskajiem līdzekļiem aizsargjosla nevar būt platāka par 15 kilometriem, savukārt militārajiem jūras novērošanas tehniskajiem līdzekļiem aizsargjosla uz sauszemes nevar būt platāka par 8 kilometriem (aizsargjoslas platuma ierobežojumi jūrā likumā netiek noteikti).Pamatojoties uz minētajām valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu darbības pamatprasībām, izveidojamajās aizsargjoslās tiks noteikti ierobežojumi augsta izmēra objektu būvniecībai, kuri var apgrūtināt vai ievērojami traucēt to darbību (apdraudēt valsts jūras akvatorijas un gaisa telpas kontroles, aizsardzības un neaizskaramības nodrošināšanu). Šo ierobežojumu tiesiskais pamats ir Aizsargjoslu likuma 35. un 50.panta regulējuma vispārējo ierobežojumu konkretizēšana attiecībā uz aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu aizsargjoslām. Noteikumi paredz, ka ierobežojumi būvju celtniecībā valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu aizsargjoslā netiek attiecināti uz elektronisko sakaru tīklu infrastruktūras būvniecību, jo to uzbūves materiāltehniskās īpašības nerada valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu darbības (redzamības) traucējumus.Šobrīd Latvijas gaisa telpas kontroles pamatelementus veido Audriņos, Čalās un Lielvārdē izvietotās valsts aizsardzības aeronavigācijas iekārtas. Savukārt Jūrmalciema, Šķēdes, Pāvilostas, Užavas, Tārgales, Miķeļtorņa, Kolkas, Rojas, Rīgas, Saulkrastu, Mērsraga, Ragaciema un Salacgrīvas militārie jūras navigācijas līdzekļi veido jūras akvatorijas novērošanas sistēmu.Audriņi (“Lidlauks Rēzekne”, Audriņu pagasts, Rēzeknes novads), Čalas (“Čalas”, Vārves pagasts, Ventspils novads), Lielvārde (“NBS Aviācijas bāze”, Rembates pagasts, Ķeguma novads), Jūrmalciems (“Jūrmalciema krasta NP”, Nīcas pagasts, Nīcas novads,), Pāvilosta (Ostmalas iela 3, Pāvilosta, Pāvilostas novads), Užava (“Ielejas”, Užavas pagasts, Ventspils novads), Tārgale (“Jaunupītes”, Tārgales pagasts, Ventspils novads), Miķeļtornis (“Seržanti”, Miķeļtornis, Tārgales pagasts, Ventspils novads), Kolka (“Kapteiņi”, Kolkas pagasts, Dundagas novads), Roja (Mazupītes iela 6, Roja, Rojas novads), Rīga (Dzintara iela 63, Rīga), Saulkrasti (Upes iela 58, Zvejniekciems, Saulkrastu pagasts, Saulkrastu novads), Salacgrīva (“Aizvēji”, Salacgrīvas pagasts, Salacgrīvas novads), Šķēde (Vērgales pagasts, Pāvilostas novads), Mērsrags (Bākas iela 62, Mērsrags, Mērsraga novads) un Ragaciems (Lapmežciema pagasts, Engures novads).Valsts aizsardzības militāro objektu un iepirkumu centrs (Apgrūtināto teritoriju informācijas sistēmas likuma izpratnē) sniedz datus par valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu aizsargjoslām. |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, Valsts aizsardzības militāro objektu un iepirkumu centrs, valsts aģentūra „Civilās aviācijas aģentūra” un VAS „Latvijas gaisa satiksme” |
| 4. | Cita informācija | Noteikumos doti valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu būves kadastra apzīmējuma numuri, izņemot Čalu valsts aizsardzības vajadzībām paredzēto navigācijas līdzekli, kas atrodas būvniecības stadijā un dota atrašanās identifikācijas vieta - nekustamā īpašuma kadastra numurs. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Informācija par projekta skarto zemes īpašnieku skaitu atsevišķi netiek apkopota un uzkrāta.Paredzētais normatīvais regulējums attieksies tikai uz nākotnes būvniecības projektiem un nav attiecināms uz esošajām būvēm vai apstiprinātajiem būvprojektiem.Indivīds, kura tiesības ir aizskartas ar aizsargjoslas un tās ierobežojumu noteikšanu, var sūdzēties tiesā.  |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms  |
| 3. | Administratīvo izmaksu monetārs novērtējums | Nav attiecināms  |
| 4. | Cita informācija | Aizsardzības ministrija informēs Vides aizsardzības un reģionālās attīstības ministriju un tās pašvaldības (t.sk. nodrošinot informāciju elektroniski vektordatu formā), kuru administratīvajās teritorijās ar šiem noteikumiem ir noteiktas aizsargjoslas ap valsts aizsardzības vajadzībām paredzētajiem navigācijas tehniskajiem līdzekļiem un militārajiem jūras novērošanas tehniskajiem līdzekļiem.Apgrūtināto teritoriju informācijas sistēmas (turpmāk – Informācijas sistēma) mērķis ir nodrošināt aktuālu un publiski pieejamu informāciju par apgrūtinātajām teritorijām (t.sk. aizsargjoslu teritorijām). Sākot ar 2016.gada 1.janvāri Informācijas sistēmas pārzinis nodrošina Informācijas sistēmā esošo datu par apgrūtinātajām teritorijām sagatavošanu un izsniegšanu ikvienam interesantam. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Noteikumu projekts tiks izskatīts Ministru kabinetā un stāsies spēkā vienlaicīgi ar Aizsardzības ministrijas virzītiem grozījumiem Ministru kabineta 2014.gada 4.februāra noteikumos Nr.61 „Noteikumi par Apgrūtināto teritoriju informācijas sistēmas izveidi un uzturēšanu un apgrūtināto teritoriju un nekustamā īpašuma objekta apgrūtinājumu klasifikatoru” (VSS-209). |
| 2. | Atbildīgā institūcija | Nav attiecināms  |
| 3. | Cita informācija | Nav |

|  |  |
| --- | --- |
| V. Tiesību akta projekta atbilstība Latvijas Republikas starptautiskajām saistībām | Nav attiecināms |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms (Projekts izstrādāts, ņemot vērā valsts aizsardzības operacionālās prasības un mērķus). |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav attiecināms  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija un Nacionālie bruņotie spēki  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Līdz ar valsts aizsardzības vajadzībām paredzēto navigācijas tehnisko līdzekļu un militāro jūras novērošanas tehnisko līdzekļu normatīvā regulējuma pilnveidošanu tiks panākta Nacionālo bruņoto spēku spēju efektivizēšana, lai tie veiktu likumā noteiktos uzdevumus, un paaugstināta valsts un sabiedrības drošība. |
| 3. | Cita informācija | Nav |

Anotācijas III sadaļa – projekts šīs jomas neskar.

Aizsardzības ministrs R.Vējonis

Vīza: valsts sekretārs J.Sārts

25.03.2014

1005

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

tālr.: 67335029, fakss: 67335037,

e-pasta adrese: edgars.svarenieks@mod.gov.lv